Burhan Ozbilici/AP Turkiya prezidenti Rajab Toyyib Erdo‘g‘an agarda rasmiy Vashington F-35 qiruvchi samolyotlarini yetkazib bermaydigan bo‘lsa, Anqara xalqaro arbitraj sudiga murojaat qilishini aytdi. Bu haqda Haberturk xabar berdi. Uning so‘zlariga ko‘ra, agarda AQSh Turkiyaga F-35 samolyotlarini yetkazib bermasa, mamlakat xalqaro arbitrajga murojaat qiladi.  U shuningdek, F-35 samolyotlarining «muqobili» borligini ham qayd etib o‘tdi. Avvalroq OAV AQSh kongressi Anqara Rossiyadan S-400 zenit raketa majmualarini sotib olishi tufayli Turkiyaga F-35 qiruvchilarini yetkazib berishni to‘xtatib qo‘yganini xabar qilgandi. Qayd etilishicha, bu Qo‘shma Shtatlarning 2019 yilgi harbiy byudjyeti so‘nggi talqiniga tegishli tuzatishlar kiritish orqali joriy etilgan.